প্ৰাগজ্যোতিষ বাৰ্তা, গুৱাহাটীৰ পৰা মনীষা শৰ্মা,২৬ ছেপ্টেম্বৰঃ ভাৰত চৰকাৰৰ লােকপিয়ল বিভাগৰ প্রাক্তন সঞ্চালক, ভাৰতীয় প্রশাসনীয় সেৱাৰ বিষয়া নগেন্দ্র নাথ দত্তই বার্ধক্যজনিত অসুস্থতাত মেডিকেল কলেজ চিকিৎসালয়ত চিকিৎসাধীন অৱস্থাতে ২৫ ছেপ্টেম্বৰৰ পুৱতি নিশা এক বজাত ইহলীলা সম্বৰণ কৰে।
ছাত্ৰ অৱস্থাৰে পৰা বিভিন্ন বিষয়ত অধ্যয়ন কৰা নগেন্দ্র নাথ দত্তই এটা সময়ত কনকসেন ডেকা সম্পাদিত পষেকীয়া অগ্রদূত কাকতত বিভিন্ন বিষয়ৰ ভালেমান প্রৱন্ধ প্ৰকাশ কৰিছিল।
ইংৰাজী আৰু অসমীয়া দুয়ােটা ভাষাতে বুৎপত্তি থকা দত্তই শীলভদ্ৰৰ 'আগমণিৰ ঘাট' উপন্যাসখন ইংৰাজীলৈ অনুবাদ কৰিছিল।
প্রখ্যাত্ ৰহস্য সাহিত্যিক প্রেমনাৰায়ণৰ জন্মশতবৰ্ষত তেখেতে লেখকগৰাকীৰ এখন বিস্তৃত জীৱনী প্রণয়ন কৰিছিল আৰু মণিমানিক প্রকাশে তাক প্রকাশ কৰি উলিয়াইছিল।
বিজ্ঞাপন গুৰু হিচাপে খ্যাত আলেক পদমছীৰ 'এ ডাবল লাইফ' গ্রন্থখন তেওঁ অনুবাদ কৰিবলৈ হাতত লৈছিল যদিও শাৰীৰিক অসুস্থতাৰ বাবে কৰা হৈ নুঠিলগৈ।
গুৱাহাটীৰ ভাস্কৰ নগৰৰ স্থায়ী বাসিন্দা শ্রীদত্তই মৃত্যুৰ সময়ত পত্নী চন্দ্রপ্রভা দত্ত আৰু দুই পুত্ৰ আৰু নাতি-নাতিনীক এৰি থৈ গৈছে।
